|  |
| --- |
|  |

**Om DFIM’s behandling af dine personoplysninger i**

**Fællesregistret**

## 1. **Vi er den dataansvarlige. Sådan kontakter du os:**

DFIM - Dansk Forening for International Motorkøretøjsforsikring - er dataansvarlig for behandlingen af de personoplysninger, som vi har modtaget om dig til registrering i Fællesregistret.

Vores kontaktoplysninger:

DFIM – Dansk Forening for International Motorkøretøjsforsikring

Postboks 1112900 Hellerup

Telefon: 41 91 90 69

Ønsker du at se de oplysninger, som er registreret om dig i Fællesregistret, så skriv til os ved at logge på vores selvbetjening på dagsgebyr.dk med dit NemID eller MitID. Herefter vælger du ”Få et overblik over, hvilke data DFIM gennem om dig”. Er din sag lukket for mere end 14 dage siden, kan du ikke tilgå din sag mere og skal i stedet enten sende en anmodning til DFIM, Postboks 111, 2900 Hellerup eller ringe til os på telefon 41 91 90 69

Har du indsigelser til behandlingen af de personoplysninger, som vi har modtaget om dig, kan du kontakte vores databeskyttelsesrådgiver (DPO) på telefon 72 27 30 02 eller på mail: [dpo.dfim@bechbruun.com](mailto:dpo.dfim@bechbruun.com).

## 2. Formål og retsgrundlag for behandlingen af dine personoplysninger

Vi behandler dine personoplysninger til følgende formål:

* At optage dig i advarselsregisteret (Fællesregistret) i følgende tre situationer:

a. I tilfælde af afvigende skadesforløb.

b. I tilfælde hvor en forsikring er afmeldt på grund af præmierestance.

c. I tilfælde af, at du skylder dagsgebyr for manglende ansvarsforsikring.

Retsgrundlaget for vores behandling af dine personoplysninger følger af:

* Datatilsynet har i medfør af databeskyttelseslovens § 26, stk. 1, nr. 1, givet DFIM tilladelse til behandling af personoplysninger med henblik på at føre advarselsregisteret (Fællesregistret). Tilladelsen kan ses på vores hjemmeside: <https://www.dfim.dk/dagsgebyr/faellesregisteret/>
* For almindelige oplysninger art. 6, nr. 1, litra c (retlig forpligtelse) og f (legitim interesse)
* Databeskyttelseslovens § 11, stk. 2, pkt. 1 for fortrolige oplysninger (CPR-nummer)

## 3. Kategorier af personoplysninger

Vi behandler følgende kategorier af personoplysninger om dig:

* Almindelige personoplysninger: navn, adresse, køretøj, nummerplader og restanceforhold
* Fortrolige personoplysninger: CPR-nummer

## 4. Modtagere eller kategorier af modtagere

Vi videregiver eller overlader i visse tilfælde dine personoplysninger til:

* Forsikringsselskaber, der sælger ansvarsforsikringer på køretøjer i Danmark modtager: navn, adresse, CPR-nummer, køretøj, nummerplader og restanceforhold
* Databehandlere (fx IT-leverandører), der er underlagt vores instruktion i overensstemmelse med den tilhørende databehandleraftale modtager alle personoplysninger, jf. ovenfor, men er underlagt DFIM’s instruktionsbeføjelser.

## 5. Hvor stammer dine personoplysninger fra?

Vi har modtaget dine personoplysninger fra Motorregistret, hvilket sker via et automatisk dagligt udtræk. Grundlaget for dette er, at DFIM ifølge § 17, stk. 2, nr. 9 i lov om registrering af køretøjer har terminal adgang til Motorregisteret.

Det er dit forsikringsselskab, der laver indberetningerne til Motorregistret, hvorfor DFIM ikke foretager vurderingen af hvorvidt du skal registreres i Fællesregistret. Du henvises til din forsikringspolice og forsikringsbetingelser for oplysninger om dit forsikringsselskab.

## 6. Opbevaring af dine personoplysninger

Hvis du er registreret med dagsgebyr pga. præmierestance, vil begge registreringer fremgå af Fællesregistret. Hvis du betaler dine skyldige gebyrer, slettes registrering af dagsgebyret, men præmierestanceregistreringen bliver i Fællesregistret i 2 år jf. Pkt. 9 i DFIM’s tilladelse fra Datatilsynet til at drive Fællesregistret.

Efter betaling af dagsgebyret, starter en karensperiode på fem hverdage. Inden for den periode skal du enten forsikre dit køretøj eller afmelde det i Motorregisteret. Når dette er gjort, sendes der automatisk en information fra inddrivelsessystemet, så sagen slettes i Fællesregistret. Dette følger slettefristen på fem dage efter pkt. 12 i DFIM’s tilladelse fra Datatilsynet til at drive Fællesregistret.

Hvis køretøjet ikke er forsikret eller afmeldt indenfor de fem hverdage, genoptages gebyrtilskrivningen hos DFIM, og du vil i så fald modtage et informationsbrev til den registrerede, hvor DFIM oplyser, at der igen er pålagt dagsgebyrer.

Hvis en sag uretmæssigt er oprettet hos DFIM, og dermed i Fællesregistret, vil den blive slettet omgående, efter DFIM (evt. sammen med forsikringsselskabet) har konkluderet den uretmæssige registrering.

## 7. Dine rettigheder

Du har efter databeskyttelsesforordningen en række rettigheder i forhold til vores behandling af oplysninger om dig.

Hvis du vil gøre brug af dine rettigheder, skal du kontakte os.

*Ret til at se oplysninger (indsigtsret)*

Du har ret til at få indsigt i de oplysninger, som vi behandler om dig, samt i en række yderligere oplysninger.

*Ret til berigtigelse (rettelse)*

Du har ret til at få rettet urigtige oplysninger om dig selv.

*Ret til sletning*

I særlige tilfælde har du ret til at få slettet oplysninger om dig inden tidspunktet indtræffer for vores almindelige, generelle sletning.

*Ret til begrænsning af behandling*

Du har i visse tilfælde ret til at få behandlingen af dine personoplysninger begrænset. Hvis du har ret til at få begrænset behandlingen, må vi fremover kun behandle oplysningerne – bortset fra opbevaring – med dit samtykke eller med henblik på, at retskrav kan fastlægges, gøres gældende eller forsvares, eller for at beskytte en person eller vigtige samfundsinteresser.

*Ret til indsigelse*

Du har i visse tilfælde ret til at gøre indsigelse mod vores ellers lovlige behandling af dine personoplysninger.

*Ret til at transmittere oplysninger (dataportabilitet)*

Du har i visse tilfælde ret til at modtage dine personoplysninger i et struktureret, almindeligt anvendt og maskinlæsbart format samt at få overført disse personoplysninger uden hindring fra én dataansvarlig til en anden.

Du kan læse mere om dine rettigheder i Datatilsynets vejledning om de registreredes rettigheder, som du finder på www.datatilsynet.dk.

## 8. Klage til Datatilsynet

Du har ret til at indgive en klage til Datatilsynet, Carl Jacobsens Vej 35, 2500 Valby, tlf. 33 19 32 00, e-mail: [dt@datatilsynet.dk](mailto:dt@datatilsynet.dk), hvis du er utilfreds med den måde, vi behandler dine personoplysninger på.